ห่วงเด็กติดพนัน
กลับมาแพร่ระบาดหนักการพนันออนไลน์พุ่งเป้าหมายที่เด็กเยาวชนนักศึกษา พล.ต.ต.สำราญ นวลมา ผบก.สปพ. พ.ต.อ.ประสงค์ อานมณี พ.ต.อ.สมบูรณ์ เทียนขาว รอง ผบก.สปพ. พ.ต.อ.ปิยรัช สุภารัตน์ ผกก.สายตรวจ บก.สปพ. บุกค้นบ้านหรูย่านรัชดา-เหม่งจ๋าย ซอยสหการประมูล ข้างสถานทูตลาว,เช่าทาวน์โฮมหรู 3 ชั้น ลักลอบเปิดบ่อนพนันออนไลน์ ชั้น 2 พบคอมพิวเตอร์อยู่บนโต๊ะ 15 เครื่อง หน้าจอเปิดเว็บการพนันค้างไว้ โทรศัพท์มือถือ 26 เครื่อง ซิมการ์ดโทรศัพท์ 77 อัน สมุดบัญชีธนาคาร 21 เล่ม,มีนายณัฐพงษ์ หนูแก้ว อายุ 26 ปี รับเป็นเจ้าของเว็บไซต์พนัน จับลูกจ้าง 10 คน ดูแลระบบพนันออนไลน์,เครือข่ายเว็บไซต์พนันชื่อ SLOT XO ผู้ต้องหาเคยเช่าที่พักอยู่ในย่านมหาวิทยาลัยเอกชนชื่อดังย่านวิภาวดี พอช่วงปิดเทอมมีผู้เล่นพนันน้อยลง จึงย้ายที่พักออกมาอยู่ในหมู่บ้าน มีค่าเช่าเดือนละ 25,000 บาท,เปิดมาแล้วไม่ต่ำกว่า 1 ปี,เป็นการเล่นพนันรูปแบบใหม่ ซึ่งนอกจากจะเล่นพนันผ่านหน้าเว็บบนคอมพิวเตอร์ คนเล่นยังโหลดแอปพลิเคชันลงบนโทรศัพท์มือถือ 9 แอป แบ่งตามประเภทของการพนันที่ผู้เล่นสนใจ ก่อนจะชำระเงินค่าสมาชิกผ่านบัญชีธนาคารที่กลุ่มผู้ต้องหาได้จ้างเปิดมา,รอบ 1 ปีที่เปิดมีสมาชิกหลายหมื่นคน เงินหมุนเวียนวันละ 500,000 บาทหรือเดือนละ 15 ล้านบาท มีเงินหมุนเวียนในระบบไม่ต่ำกว่า 90 ล้านบาท ส่วนลูกจ้างได้เงินค่าจ้างเดือนละ 12,000-15,000 บาท,อีกคดี พล.ต.ต.สุรพล เปรมบุตร ผบก.สส. ภ.5 บุกจับกุมพนันฟุตบอลออนไลน์ผ่านเว็บไซต์ ซึ่งเปิดบริษัทดำเนินธุรกิจเอเจนซีด้านโฆษณา ผลิตสื่อ และโฆษณาผ่านทาง Online บังหน้า ชื่อบริษัทติ๊งพลัสมีเดีย จำกัด อยู่ด้านหลังมหาวิทยาลัยเชียงใหม่,เป้าหมายลูกค้ากลุ่มนักศึกษา,เช่าตึกแถว 3 ชั้น แบ่งเป็นชั้นแรกให้พนักงานทำกราฟิกเว็บไซต์ที่ใช้โฆษณาตามสื่อโซเชียลเพื่อชักชวนลูกค้า ชั้นที่ 2 เป็นห้องควบคุมเซิร์ฟเวอร์ หน้าเพจและเว็บไซต์ ชั้น 3 เป็นห้องควบคุมเว็บไซต์ การรับโอนเงินเข้า-ออกผ่านบัญชีออนไลน์ มีนายณรงค์ สุชารี อายุ 34 ปี รับเป็นผู้จัดการร้าน และลูกจ้าง 10 คน,ตรวจยึดจอคอมพิวเตอร์ 50 จอ เครื่องคอมพิวเตอร์เซิร์ฟเวอร์ 30 เครื่อง อุปกรณ์ควบคุมและสายนำสัญญาณ โต๊ะพนันบอลแห่งนี้เปิดรับสมัครนักศึกษาที่จบใหม่ ทำงานออกแบบกราฟิกดีไซน์ จะยื่นข้อเสนอให้เงินเดือนสูงกว่าปกติ เมื่อเด็กจบใหม่หลงเชื่อมาทำงาน เจ้าของบริษัทให้ออกแบบกราฟิกโฆษณา โต๊ะพนันบอลออนไลน์ ชักชวนกลุ่มลูกค้าเข้ามาสมัครเป็นสมาชิกเล่นการพนัน มีเงินหมุนเวียนเดือนละกว่า 10 ล้านบาท,ที่น่าห่วงโต๊ะพนันดันเลือกเด็กนักเรียนเป็นเหยื่อ.,เพลิงพยัคฆ์,pluengpayak@thairath.co.th, 
กลับมาแพร่ระบาดหนักการพนันออนไลน์ พุ่งเป้าหมายที่เด็กเยาวชนนักศึกษา บุกค้นบ้านหรูย่านรัชดา-เหม่งจ๋าย ซอยสหการประมูล ข้างสถานทูตลาว เช่าทาวน์โฮมหรู 3 ชั้น ลักลอบเปิดบ่อนพนันออนไลน์ ชั้น 2
การพนันออนไลน์,บ่อนพนันออนไลน์,การพนัน,เว็บไซต์พนัน,จับบ่อน,เลขที่1 วิภาวดีฯ,เพลิงพยัคฆ์